Esbjergværket

Esbjergværket  er et sydjysk, kulfyret, centralt kraftvarmeværk ved Esbjerg Havn. Værket ejes af Ørsted. Brændselstypen er primært kul og sekundært olie. Værkets skorsten er med dens 250 meter, den højeste skorsten og den tredjehøjeste bygning i Danmark, 4 meter mindre end pylonerne på Storebæltsforbindelsens øst-bro.

Værket har en samlet indfyret effekt på 835 MW, hvoraf maksimalt 378 MW (dvs. 45%) kan omdannes til elproduktion (MWe), og maksimalt 460 MJ/s til fjernvarmeproduktion(dvs. 55%). 45% omdannelse af brændslet til elektricitet gør i sig selv værket til et effektivt kraftværk. Da Esbjergværket er et kraftvarmeværk kan det imidlertid producere el og varme samtidigt, hvorved den samlede brændselsudnyttelse når op omkring 90%. Selvom værket producerer strøm og varme, forbruger det også selv en del heraf, især strøm. Værkets produktionstal er derfor angivet som nettoproduktion, hvor eget forbrug af el- og fjernvarme er fratrukket. Under normaldrift bruges der således kontinuerligt 33 MWe og 3.500 kW fjernvarme på Esbjergværket.

Det nuværende Esbjergværk omtales også i fagsprog som "ESV3", hvilket er en forkortelse for "Esbjergværket, blok 3".

Blok 1 og 2 - værkets forløber
Blok 1 og 2 eksisterer ikke mere, da disse stammede fra værkets forløber og ejer "I/S Vestkraft", der i 1968-1969 idriftsatte dem. De blev revet ned i 1994, kort efter opførelsen af det nuværende Esbjergværk, blok 3.

Esbjergværkets afløser 
I oktober 2014 blev det klart, at der skulle findes en afløser af det nuværende værk. Således konkluderede rådgivningsvirksomheden, Rambøll for Energistyrelsen, at: 
Til sammenligning er Avedøreværkets Blok 1 fra 1990, og havde ikke nogen lukningsdato medio 2022 . Ligeledes er Studstrupværkets Blok 3 fra 1984, men levetidsforlænget til 2030  .

Ørsted vs. Din Forsyning - strid om lukningsdato og fremtidsløsning

Det lokale forsyningsselskab Din Forsyning og værkets ejer, Ørsted, indledte en dialog om den fremtidige varmeforsyning af Esbjergområdet, da værket nærmede sig sin forventede levetid. I september 2018 blev det dog klart for landsdække medier, at de to parter var rygende uenige om både fremtidig løsning og tidsplanen.

Flisværk eller varmepumper
Ørsted ville bygge et nyt flisfyret kraftvarmeværk, der skulle kunne levere 188 MW varme eller 54 MW el i kondensdrift. Hertil kom en elpatron på 30 MW og en 12 MW varmepumpe tilsluttet værkets røggasafløb. 

Din Forsyning, som blev bakket op af Esbjerg og Varde Kommunes borgmestre, Jesper Frost Rasmussen (V) og Erik Buhl (V), ville dog heller benytte sig af elektrisk havvandsbaserede varmepumper som hoved-varmekilde, suppleret af elpatroner og evt. et mindre flisværk.

Lukning i 2022 eller 2024
Et andet stridspunkt var, at Ørsted ønskede lukning af Esbjergværket med udgangen af 2022. Det mente Din Forsyning dog i praksis ville være så kort varsel, at Din Forsyning umuligt kunne nå at have havvandspumperne installeret, hvilket ville tvinge dem over i mindre bæredygtige varmeløsninger. Vardes og Esbjergs borgmestre henvendte sig derfor til relevante ministre og ordfører på Christiansborg med appel om at holde værket åbent frem til 1. kvartal 2024 - 1 år og 3 mdr. længere end Ørsteds varsling om lukning. Sagen endte hos Energistyrelsen, som den 28. oktober 2019 afgjorde, at værket først måtte lukkes 1. april 2023.

Lukning og ny varmeforsyning 
Værket erstattes af et nyt fjernvarmeværk, opført af forsyningsselskabet, Din Forsyning. Fjernvarmen får bidrag fra en 50 MW havvandsvarmepumpe, et 60 MW flis-kedelanlæg og en elpatron på 30 MW. Mens der er energikrise, holdes værket dog klar til at køre hvis der ikke er andre og billigere producenter til rådighed. HedeDanmark leverer 100.000 tons overskudstræ om året.

Driftforlængelse til 2024
Energistyrelsens tidligere afgørelse om drift til 1. april 2023 nåede at blive overhalet af den største energikrise i 40 år, og den daværende regering frygtede for den danske effektbalance. Dette fik daværende energiminister Dan Jørgensen til at gribe ind og forlænge Esbjergværkets drifttid til 30. juni 2024.

Miljømæssig belastning 
De totale CO2-udslip i 2008 var ca. 1.158.900 ton, mens det samme års kvote var 1.051.000 ton.

Kilder

Links 
 IndustCards  – Coal-Fired Plants in Denmark.
 Dong Energy  – Esbjergværket.

Oliekraftværker
Kraftvarmeværker i Danmark
Kulkraftværker
Værket
DONG Energy
Værket